b'\n_START_ARTICLE_\nLunisolarni kalendar\n_START_PARAGRAPH_\nLunisolarni kalendar jest kalendar u mnogim kulturama \xc4\x8diji datumi kazuju Mjese\xc4\x8deve faze i vrijeme solarne godine. Ako se solarna godina definira tropskom godinom, onda \xc4\x87e lunisolarni kalendar kazivati godi\xc5\xa1nje doba; ako se uzme kao sideri\xc4\x8dka godina, onda \xc4\x87e kalendar pretkazivati konstelaciju blizu koje se mo\xc5\xbee dogoditi u\xc5\xa1tap. Obi\xc4\x8dno postoji dodatan zahtjev da godina ima cijeli broj mjeseci, a u tom slu\xc4\x8daju ve\xc4\x87ina godina ima 12 mjeseci, no svaka druga ili tre\xc4\x87a godina ima ih 13.\n_START_SECTION_\nPrimjeri\n_START_PARAGRAPH_\nHebrejski, budisti\xc4\x8dki, hinduisti\xc4\x8dki, burmanski, bengalski, tibetski kalendar, ali i tradicionalni kineski, japanski, vijetnamski, mongolski i korejski kalendar te drevni helenski, kolinjijski i babilonski kalendar jesu lunisolarni. Osim toga neki drevni predislamski kalendari u Saudijskoj Arabiji slijede lunisolarni sustav. Kineski, kolinjijski i hebrejski lunisolarni kalendar prate vi\xc5\xa1e ili manje tropsku godinu dok budisti\xc4\x8dki i hinduisti\xc4\x8dki lunisolarni kalendar prate sideri\xc4\x8dku godinu. Stoga prva tri daju dojam o godi\xc5\xa1njim dobima dok posljednja dva daju dojam o poziciji u\xc5\xa1tapa me\xc4\x91u konstelacijama. Tibetski kalendar bio je pod utjecajem i kineskog i hinduisti\xc4\x8dkog kalendara. Germanski narodi tako\xc4\x91er su rabili lunisolarni kalendar prije svojeg preobra\xc4\x87enja na kr\xc5\xa1\xc4\x87anstvo._NEWLINE_Islamski kalendar jest lunaran, ali ne i lunisolarni kalendar jer njegov datum nije vezan sa Suncem. Gra\xc4\x91anske su verzije julijanskog i gregorijanskog kalendara solarne jer datumi ne kazuju Mjese\xc4\x8devu fazu \xe2\x80\x94 no gregorijanski i julijanski kalendar uklju\xc4\x8duju nedatirane lunarne kalendare koji im omogu\xc4\x87uju izra\xc4\x8dun kr\xc5\xa1\xc4\x87anska svetkovina Uskrsa, pa su u tom smislu oba lunisolarni kalendari.\n_START_SECTION_\nLunisolarni kalendari s nebrojenim vremenom\n_START_PARAGRAPH_\nAlternativni na\xc4\x8din kojim se mo\xc5\xbee dosko\xc4\x8diti \xc4\x8dinjenici da solarna godina ne sadr\xc5\xbei cijeli broj mjeseci jest uklju\xc4\x8divanje nebrojena vremena unutar godine koji ne pripada ni jednom mjesecu. Neki su obalnosali\xc5\xa1ki narodi rabili kalendar ove vrste. Na primjer, narod Chehalis po\xc4\x8deo je brojiti lunarne mjesece od dolaska mrijeste\xc4\x87eg kraljevskog lososa (u listopadu po gregorijanskom kalendaru), a zatim je odbrojio 10 mjeseci nakon \xc4\x8dega je slijedio nebrojen period do sljede\xc4\x87e kraljevske lososke utrke.\n_START_SECTION_\nGregorijanski lunisolarni kalendar\n_START_PARAGRAPH_\nGregorijanski kalendar sadr\xc5\xbei lunisolarni kalendar koji se rabi za odre\xc4\x91ivanje datuma Uskrsa. Pravila odre\xc4\x91uje computus.'